ai4bharat/Pralekha huggingface dataset:
عملے، عوامی شکایات اور پنشن کی وزارت
ڈاکٹر جتیندر سنگھ نے دِشا میٹنگ کے تحت جموں و کشمیر کے ضلع رامبن میں ترقیاتی کاموں کا جائزہ لیا
لیوینڈر کی کاشت کو ضلع رامبن تک وسعت دی جائے گی
جلد ہی ضلع رامبن بھی اروما مشن کے تحت لیوینڈر کی کاشت شروع کرے گا ۔ اس مشن کا ملحقہ ضلع ڈوڈہ میں مکمل تجربہ کیا گیا ہے۔ اس کا انکشاف آج یہاں مرکزی وزیر ڈاکٹر جتیندر سنگھ نے ضلع رامبن کی دِشا میٹنگ کی صدارت کرتے ہوئے کیا۔ انہوں نے کہا، رامبن ،جو کہ ماضی میں ڈوڈا ضلع کا ایک حصہ تھا،اور دونوں کے جغرافیائی اورٹوپوگرافیکل حالات ایک جیسے ہیں اور رامبن میں ڈوڈا کی لیوینڈر کی کامیابی کی کہانی کا اعادہ کرنا مشکل نہیں ہونا چاہیے۔ انہوں نے کہا کہ یہ نوجوانوں کو ذریعہ معاش کا ایک متبادل اور پرکشش آپشن فراہم کرے گا۔
میٹنگ کے دوران، مختلف مرکزی اسکیموں کے تحت ریکارڈ کی گئی کامیابیوں اور پیش رفت کے بارے میں ایک تفصیلی پریزنٹیشن دی گئی، جس میں ضلع کے مختلف محکموں اور ایجنسیوں کے ذریعہ چلائے جانے والے مختلف بڑے پروجیکٹوں کا ایک جائزہ پیش کیا گیا۔ ضلع کے سینئر عہدیداروں نے مختلف سی ایس ایس کے تحت چلائے جانے والے منصوبوں کی اسکیم کے لحاظ سے طبعی اور مالیاتی پیش رفت کی صورتحال پیش کیا۔
پروجیکٹوں کو عملی جامہ پہنانے کے دوران عوامی نمائندوں اور انتظامیہ کے درمیان ہم آہنگی پر زور دیتے ہوئے، ڈاکٹر جتیندر سنگھ نے کہا کہ ان نمائندوں اور ضلع انتظامیہ کے درمیان بہتر تال میل زمینی سطح پر نافذ ہونے والی اسکیموں کی کلید ہے۔
وزیر موصوف نے ضلع میں مختلف محکموں کی طرف سے شروع کی گئی تمام اسکیموں کا تفصیلی جائزہ لیا جہاں انہوں نے ہر اسکیم کی صورتحال کے بارے میں دریافت کیا۔ اس موقع پر عوامی نمائندوں نے مختلف مسائل کو وزیر موصوف کے سامنے پیش کیا جنہوں نے جلد از جلدان مسائل کے ازالے کے لیے متعلقہ افراد کو موقع پر ہی ہدایات جاری کیں۔
ڈاکٹر جتیندر سنگھ نے متعلقہ محکموں کو تمام اسکیموں کے موثر نفاذ اور تمام اسکیموں کے تحت 100 فیصد اہل مستفیدین کے احاطہ کے لیے نئے جوش اور لگن کے ساتھ کام کرنے کی ہدایت کی۔
انہوں نے کہا کہ وزیر اعظم نریندر مودی کی یہ کوشش ہے کہ مرکزکی اسپانسر شدہ تمام اسکیموں کے فائدے مستحقین تک اور قطار میں کھڑے آخری شخص تک پہنچائیں اور تمام متعلقہ افراد پر زور دیا کہ وہ بہتر نتائج کے لیےزمینی سطح پر قریبی تال میل سے کام کریں۔
انہوں نے متعلقہ افسران کو یہ بھی ہدایت کی کہ وہ جب بھی اپنے علاقے کا دورہ کریں عوامی نمائندے سے رابطے میں رہیں اور لوگوں کو ان سکیموں کے فوائد سے آگاہ کریں۔
اس موقع پر ڈاکٹر سنگھ نے ضلع میں مختلف سی ایس ایس کو کامیابی کے ساتھ نافذ کرنے کے لیے ضلعی انتظامیہ کی بھی تعریف کی۔
ڈی ڈی سی چیئرپرسن ڈاکٹر سمشاد، رامبن کےڈی سی مسرت اسلام اور ڈی ڈی سی ممبران نے اپنے خیالات کا اظہار کیا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
12478
(Visitor Counter : 67
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال –351واں دن
بھارت نے کووڈ-19 سے بچاؤ کے لئے مجموعی طور پر 145.40 کروڑ ٹیکہ کاری کرکے ایک تاریخی سنگ میل عبور کرلیا ہے
آج شام 7 بجے تک22لاکھ سے زیادہ ٹیکے لگائے گئے
نئی دلّی ،یکم جولائی، 2021/
بھارت نےآج کووڈ-19 سے بچاؤ کے لئےٹیکہ کاری کی مجموعی تعداد 145.40 کروڑ  کرکے ایک تاریخی سنگ میل عبور کرلیا ہے۔ آج شام 7 بجے تک 22 لاکھ سے زیادہ ٹیکے لگائے گئےہیں۔آج دیر رات حتمی رپورٹ ملنے تک یومیہ ٹیکہ کاری کی تعداد میں مزید اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10388022
|
|
دوسری خوراک
|
|
9716160
|
|
صف اوّل کے کارکنان
|
|
پہلی خوراک
|
|
18385829
|
|
دوسری خوراک
|
|
16904949
|
|
18تا44 سال کی عمر کے افراد
|
|
پہلی خوراک
|
|
500454035
|
|
دوسری خوراک
|
|
335059168
|
|
45سال سے 59 سال کی عمر کے افراد
|
|
پہلی خوراک
|
|
194736018
|
|
دوسری خوراک
|
|
151305634
|
|
60 سال سے زیادہ عمر کے افراد
|
|
پہلی خوراک
|
|
121525445
|
|
دوسری خوراک
|
|
95576568
|
|
مجموعی طور پر دی گئی پہلی خوراک
|
|
845489349
|
|
مجموعی طور پر دی گئی دوسری خوراک
|
|
608562479
|
|
مجموعی تعداد
|
|
1454051828
ٹیکہ کاری کے عمل میں آج ہوئی حصولیابی درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
مورخہ:یکم جنوری 2022 
|
|
طبی کارکنان
|
|
پہلی خوراک
|
|
82
|
|
دوسری خوراک
|
|
1768
|
|
صف اوّل کے کارکنان
|
|
پہلی خوراک
|
|
61
|
|
دوسری خوراک
|
|
4146
|
|
18تا44 سال کی عمر کے افراد
|
|
پہلی خوراک
|
|
434119
|
|
دوسری خوراک
|
|
1189726
|
|
45سال سے 59 سال کی عمر کے افراد
|
|
پہلی خوراک
|
|
91367
|
|
دوسری خوراک
|
|
316983
|
|
60 سال سے زیادہ عمر کے افراد
|
|
پہلی خوراک
|
|
51079
|
|
دوسری خوراک
|
|
167031
|
|
مجموعی طور پر دی گئی پہلی خوراک
|
|
576708
|
|
مجموعی طور پر دی گئی دوسری خوراک
|
|
1679654
|
|
مجموعی تعداد
|
|
2256362
ملک میں آبادی کے سب سے زیادہ حساس اور کمزور گروپوں کو کووڈ -19 سے تحفظ فراہم کرنے کی غرض سے ایک وسیلے کے طور پرٹیکہ کاری مہم جاری ہے اور اس کا مستقل طور پر جائزہ اور اعلی ترین سطح پر اس کی نگرانی کی جاتی رہتی ہے۔
امور صارفین، خوراک اور عوامی تقسیم کی وزارت
خریف مارکیٹنگ سیزن 2020-21 کے دوران ایم ایس پی کا نفاذ
رواں خریف مارکیٹنگ سیزن  21-2020 میں حکومت کے ذریعہ اپنی موجودہ ایم ایس پی اسکیم کے مطابق کسانوں سے ایم ایس پر خریف 21-2020 فصلوں کی حصولیابی کا کام جاری ہے۔
پنجاب، ہریانہ، اترپردیش، تلنگانہ، اتراکھنڈ، تمل ناڈو، چنڈی گڑھ، جموں و کشمیر ، کیرالا، گجرات اور آندھرا پردیش کی ریاستوں اور مرکز کے زیر انتظام علاقوں میں خریف 21-2020 کے لئے دھان کی حصولیابی کا کام جاری ہے۔ اس سلسلے میں 15 نومبر 2020 تک 281.28 ایل ایم ٹی سے زیادہ دھان کی خریداری کی گئی جبکہ گزشتہ سال کی اسی مدت میں 233.89 ایل ایم ٹی کی خریداری کی گئی تھی جس سے گزشتہ سال کے مقابلے میں 20.25 فیصد اضافے کا پتہ چلتا ہے۔ 281.28 ایل ایم ٹی کی مجموعی خریداری میں سے اکیلے پنجاب سے 196.13 ایل ایم ٹی کی خریداری کی گئی ہے جو کہ مجموعی خریداری کا 69.73 فیصد ہے۔
موجودہ خریف مارکیٹنگ سیزن میں 53105.70 کروڑ روپئے کی کم از کم امدادی قیمت پر خریداری سے تقریباً 24.14 لاکھ کسانوں کو فائدہ ہوا ہے۔
اس کے علاوہ ریاستوں کی تجاویز کی بنیاد پر خریف مارکیٹنگ سیزن 2020 میں تمل ناڈو، کرناٹک، مہاراشٹر، تلنگانہ، گجرات، ہریانہ، اترپردیش، اڈیشہ، راجستھان اور آندھرا پردیش ریاستوں سے پرائس سپورٹ اسکیم  کے تحت 45.10ایل ایم ٹی دالوں اور تلہن کی خریداری کو منظوری دی گئی۔ اس کے علاوہ آندھرا پردیش، کرناٹک، تمل ناڈو اور کیرالہ ریاستوں کے لئے 1.23 ایل ایم ٹی ناریل  کی خریداری کو منظوری دی گئی۔ دیگر ریاستوں؍ مرکز کے زیر انتظام علاقوں کے معاملے میں پی ایس ایس کے تحت دالوں،تلہن اور ناریل کی خریداری کے لئے تجاویز موصول ہونے پر منظوری دی جائے گی، تاکہ ریاست کے ذریعہ نامزد کی گئیں خریداری ایجنسیوں کے ذریعہ مرکزی نوڈل ایجنسیاں متعلقہ ریاستوں؍ مرکز کے زیر انتظام علاقوں میں نوٖٹیفائی کی گئی فصل کی مدت کے دوران بازار کی شرح ایم ایس پی سے کم ہونے کی صورت میں سال 21-2020 کے لئے نوٹیفائی کی گئی ایم ایس پی پر براہ راست رجسٹرڈ کسانوں سے ان فصلوں کے ایف اے کیو گریڈ کی خرید کرسکیں۔
حکومت نے 15 نومبر 2020 تک اپنی نوڈل ایجنسیوں کے ذریعہ 58623.22 ایم ٹی مونگ، اڑد، مونگ پھلی اور سویابین، جس کی ایم ایس پی مالیت 315.78 کروڑ روپے ہے، کی خریداری کی ہے، جس سے تمل ناڈو، مہاراشٹر، گجرات ، ہریانہ اور راجستھان کے 34149 کسانوں کو فائدہ ملا ہے، جبکہ گزشتہ سال اسی مدت کے دوران 33976.48 میٹرک ٹن کی خریداری کی گئی تھی ، جس سے دالوں اور تلہن کی خریداری میں 72.54 فیصد کے اضافے کا پتہ چلتا ہے۔
اسی طرح 5089 ا یم ٹی ناریل  جس کی ایم ایس پی مالیت 52.40 کروڑ روپے ہے، کی خرید کی گئی جس سے 15 نومبر 2020 تک کرناٹک اور تمل ناڈو کے 3961 کسانوں کو فائدہ ملا ہے، جبکہ گزشتہ سال کی اسی مدت کے دوران 293.34 ایم ٹی ناریل کی خریداری کی گئی تھی۔ ناریل اور اُڑد کے معاملے میں ان کی پیداوار والی بیشتر ریاستوں میں شرحیں ایم ایس پی سے زیادہ چل رہی ہیں۔ متعلقہ ریاست؍ مرکز کے زیر انتظام علاقہ کی حکومتیں خریف دالوں اور تلہن کے معاملے میں فصلوں کے آمد پر متعلقہ ریاستوں کے ذریعہ مقررہ تاریخ سے خریداری شروع کرنے کےلئے ضروری انتظامات کررہی ہیں۔
پنجاب، ہریانہ، راجستھان، مدھیہ پردیش ، تلنگانہ، آندھرا پردیش، مہاراشٹر اور گجرات ریاستوں میں ایم ایس پی کے تحت کپاس کی خرید کا کام بخوبی جاری ہے۔ 15 نومبر 2020 تک 4187.05 کروڑ روپے مالیت کی 1465847 کاٹن گانٹھوں کی خریداری کی جاچکی ہے،جس سے 286547 کسانوں کو فائدہ ملا ہے۔
وزارت خزانہ
اپریل ، 2020 ء اور نومبر ، 2022 ء کے درمیان ملک بھر کے دیہی علاقوں میں 12 لاکھ سے زیادہ قرضے دیئے گئے
سرکاری سیکٹر کے بینکوں کے ذریعے فراہم کردہ اعداد و شمار کے مطابق کووڈ کی مدت کے بعد یعنی اپریل ، 2020 ء سے نومبر، 2022 ء کے درمیان پورے ملک میں دیہی علاقوں میں 12 لاکھ سے زیادہ قرضے فراہم کئے گئے ہیں ۔ یہ بات خزانے کے مرکزی وزیر مملکت ڈاکٹر بھگوت کشن راؤ کراڈ نے آج لوک سبھا میں ایک سوال کا تحریری جواب دیتے ہوئے کہی ۔
وزیر موصوف نے یہ بھی کہا کہ صنعتوں کو لگانا ریاست کے دائرۂ اختیار کا معاملہ ہے ۔ وزیر موصوف نے مزید کہا کہ البتہ بینک دیہی علاقوں سمیت پورے ملک میں صنعتیں قائم کرنے کے لئے نو جوانوں کو قرض فراہم کرتے ہیں ۔ ریزرو بینک آف انڈیا کے 9 اپریل ، 2010 ء کے ایک سرکولر کے مطابق قرض پر شرح سود  سمیت بینکوں کے قرض سے متعلق تمام معاملات کو غیر منضبط کر دیا گیا ہے اور یہ بینک کی اپنی قرض دینے کی پالیسیوں کے ذریعے منضبط کئے جاتے ہیں ، جس میں فنڈ ، منافع ، رِسک پریمیم وغیرہ پر غور کرتے ہوئے ریگولیٹری رہنما خطوط کے اندر رہ کر قرض دیا جاتا ہے ۔
ریاست وار تفصیلات ضمیمے میں دی گئی ہیں :
The state-wise details are ANNEXURED.
۔ ۔ ۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔

U.No. 593
(Visitor Counter : 69
وزارت آیوش
جناب سربانند سونووال نے میزورم کے لئے صحت کی دیکھ ریکھ میں بڑے اضافے کا اعلان کیا، چھ آیوش اسپتالوں کا سنگِ بنیاد رکھا
آیوش وزیر نے میزورم میں صحت اور تندرستی کے 24 مراکز کا افتتاح کیا
آیوش اور بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے میزورم میں آیوش کے شعبے کو فروغ دینے کے لئے ایک سے زیادہ اقدامات کا اعلان کیا۔ وزیر موصوف نے میزورم کے وزیر اعلی زورمتھنگا کے ساتھ مل کر میزورم میں چھ آیوش اسپتالوں کا سنگِ بنیاد رکھا۔ شمال مشرق کی اِس پہاڑی ریاست میں صحت کی دیکھ ریکھ کے بنیادی ڈھانچے کو مزید فروغ دینے کے لئے آج یہاں منعقدہ تقریب میں میزورم بھر میں آیوش کے 24 ہیلتھ اینڈ ویلنس مراکز کا افتتاح کیا گیا۔
ریاست میں ایزول، چمپائی اور ہناتھیال میں 50 بستروں کے تین اسپتال بنائے جائیں گے۔کھوازول، سیتُل اور ہورتوکی میں 10 بستروں والے تین اسپتال تیار کئے جائیں گے۔مرکزی وزیر نے روایتی ہندوستانی ادویات کی اہمیت پر روشنی ڈالتے ہوئے بتایا کہ شمال مشرق کی لوک دوائیں صحت کی جدید دیکھ ریکھ کے ساتھ ساتھ علاج معالجے، بیماریوں کی روک تھام اور مریضوں کی دیکھ بھال میں کیا کردار ادا کر سکتی ہیں۔
مرکزی وزیر نے ہندوستان کی بھرپور روایتی ادویاتی پریکٹس کی قدرعام کرنے کی اہمیت پر زور دیا۔ اس میں میزورم اور شمال مشرق کی لوک ادویات بھی شامل ہیں۔مریضوں کی دیکھ بھال کے انتظام میں آیوش کے کردار پر اظہار خیال کرتے ہوئے، جنابِ سونووال نے مزید کہا کہ روایتی ادویات کا زبردست ورثہ جیسا کہ آیوش نے تصور کیا ہے سائنسی طور پر مریضوں کی دیکھ بھال میں مؤثر ثابت ہوا ہے۔ مریضوں کی دیکھ بھال اور صحت مند طرز زندگی کے لئے جامع نقطہ نظر میں احتیاط اورعلاج دونوں پہلو شامل ہیں۔ انہوں نے کہا کہ لوک ادویات کو سمجھنے اور اُن سے فائدہ اٹھانے کے لئے آیوش کی وزارت شمال مشرق کی نسلی برادریوں کے درمیان مقامی صحت کی روایات، اورل صحت کی روایات اور ایتھنو میڈیسنل پریکٹسز کو تنقیدی طور پر جانچنے اور ان کی توثیق کرنے کے لئے ایک کثیر مرکزی تحقیقی پروجیکٹ کا اہتمام کر رہی ہے۔
ہندوستان کی اقتصادی ترقی کے نئے دور میں میزورم اور شمال مشرق کے کردار کے بارے میں بات کرتے ہوئے،مرکزی وزیر نے کہا کہ ‘‘ایکٹ ایسٹ پالیسی کے ذریعے وزیر اعظم کا شمال مشرق کو ہندوستان کا سب سے اہم خطہ بنانے کا خواب ترقی کے نئے انجن کو طاقت بخشے گا۔ شمال مشرق کی آستا لکشمی کو اس وقت مکمل طور پر محسوس کیا جا سکتا ہے جب میزورم دیگر تمام شمال مشرقی ریاستوں کے ساتھ ہماری دانشمندی کی حوصلہ افزائی کر کے تعاون اور شراکت داری کے ساتھ کام کرتے ہوئے عالمی سطح پر مقابلہ کرنے کی اپنی صلاحیتوں کو فروغ دے کر آتم نربھر بن جائے گا’’۔
وزارت سیاحت
کھجوراہومیں‘ایم آئی سی ای روڈ شو-میٹ ان انڈیا’ کا آغاز اور چھتر سال کنوونشن سینٹر کا افتتاح کل
سیاحت و ثقافت  کے وزیر مملکت جناب پرہلاد سنگھ پٹیل اور مدھیہ پردیش کے وزیر اعلی جناب شیو راج سنگھ چوہان وزارت سیاحت کی سودیش درشن اسکیم کے تحت تیار کردہ کھجوراہو میں واقع ‘چھترسال کنوونشن سینٹر’ کا افتتاح کریں گے۔ وہ کل مدھیہ پردیش کے کھجوراہو میں ایم آئی سی ای کے طور پر ہندوستان کے فروغ کے لئے ‘ایم آئی سی ای روڈ شو میٹ ان انڈیا’ کے برانڈاور روڈمیپ کا بھی آغاز کریں گے۔ مدھیہ پردیش کی وزیر سیاحت و ثقافت محترمہ اوشا ٹھاکر ، دیگر معززین اور حکومت ہند اور مدھیہ پردیش کی ریاستی حکومت کے عہدیداروں کے ساتھ اس موقع پر موجود رہیں گی۔ سینئر سرکاری عہدیداروں اور صنعت کے ماہرین کے ذریعہ اس پروگرام میں ذمہ دار سیاحت ، آئیکونک مقام کے طور پر ہندوستان کو بطور ایم آئی سی ای مقام کی شکل میں سامنے لانے کےلیے کلیدی سیشن اور پینل مباحثے بھی ہوں گے۔
ہندوستان کو ایم آئی سی ای مرکز کے طور پر  فروغ دینے کے لئے ، وزارت سیاحت ، مدھیہ پردیش ٹورزم اور انڈیا کنوونشن پروموشن بیورو کے اشتراک سے ہندوستانی حکومت اس‘ایم آئی سی ای روڈ شو – میٹ ان انڈیا’ کا انعقاد چھترسال کنوونشن سینٹر ، کھجوراہو میں 25-27 مارچ 2021 ء کوبےمثال ہندوستان کے پروگرام کے تحت کررہی ہے۔یہ پروگرام آتم نربھربھارت کے تحت ایک کوشش ہوگی ، جس میں ہندوستان کے ایم آئی سی ای صلاحیت کا بخوبی اندازہ ہوسکے گا۔ یہ روڈ شو ہندوستان کو ایک ایم آئی سی ای مقام کے طور پر بنیادی ڈھانچے اور ایک سسٹم پائن-انڈیا کے طور پر ترقی پذیر کرنے میں حکومت کے اقدامات پر توجہ مرکوز کرنے کا موقع ہوگا، جو ہندوستان کو عالمی سطح پر اس شعبے میں مقابلہ کرنے والے ممالک میں شامل کرے گا۔
اس موقع پر ، وزارت سیاحت اپنی منصوبہ بندی ‘میٹ ان انڈیا’ کھجوراہو سے شروع کرنے کا ارادہ رکھتی ہے ، جو ملک کے مشہور سیاحتی مقامات میں سے ایک ہے۔ایم آئی سی ای مقام کی حیثیت سے ہندوستان کی وسیع صلاحیتوں کو دیکھتے ہوئے ‘ میٹ ان انڈیا’ بے مثال ہندوستان کے تحت ایک الگ ذیلی برانڈ کے طور پرآگے بڑھایا جائے گا۔
یہ پروگرام کھجوراہو کو ایک اہم سیاحتی مقام کے طور پر تیار کرنے کے لئے وزارت سیاحت کے ذریعہ تیار کردہ ماسٹر پلان کے مسودہ کا آئینہ ہوگا۔ کھجوراہو کی ترقی و فروغ کے لئے متعدد سخت اور نرم مداخلتوں کی تجویز ہے۔ اس تقریب سے کھجوراہو کو ایک مشہور سیاحت کی منزل کی حیثیت سے زبردست فروغ ملے گا ، خاص طور پر کھجوراہو کی ایم آئی سی ای کی صلاحیت مزید دوسرے شہروں کو اس تعلق سے فروغ دینے پر غور کرنے کی راہ دکھائے گی۔ وزارت سیاحت نے ایک جامع نقطہ نظر تیار کر کے ملک میں 19سیاحتی مقامات کی ترقی کے لئے ایک مرکزی شعبے کی اسکیم ‘آئی کونک سیاحتی مقامات کی اسکیم’ تیار کی ہے۔ اس اسکیم کے تحت نشاندہی کیے جانے والے سیاحتی مقامات تاج محل اور فتح پور سیکری ، اجنتا غار اور ایلورا غار  ، ہمایوں کا مقبرہ ، لال قلعہ اور قطب مینار  ، کولوا بیچ  ، آمیر قلعہ  ، سومناتھ ، دھولاویرا اور اسٹیچو آف یونیٹی  ، کھجوراہو ، ہامپی  ، مہابلی پورم  ، قاضی رنگا  ، کماراکم  ، کونارک  اور مہابودھی مندر  ہیں۔
کھجوراہو میں ہونے والے پروگرام میں متعدد ذیلی تقریبات مثال کے طور پر ثقافتی اور فٹ نیس کی سرگرمیاں، جیسے یوگا ، سائیکل ٹور ، ہیریٹیج واک ، درخت لگانا وغیرہ شامل ہیں۔
کانکنی کی وزارت
مرکز نے 7 غیر آہنی ریفائنڈ دھات کی اشیاء کے لیے 3 کوالٹی کنٹرول آرڈر کے نوٹیفکیشن کا اعلان کیا
کانوں کی وزارت، ایلومینیم، تانبہ اور روپہلی دھاتوں کے لیے کیو سی اوز کو نوٹیفائی کر کے بی آئی ایس کے لازمی سرٹیفکیشن پر توجہ مرکوز کرتی ہے، جس کا مقصد کوالٹی کنٹرول ایکو سسٹم کے ذریعے صارف کے فائدے اور صنعت کی مسابقت کو یقینی بنانا ہے
غیر معیاری مصنوعات کی درآمد کو روکنے، غیر منصفانہ تجارتی طریقوں کو روکنے اور صارفین کو معیاری مصنوعات کی فراہمی کو یقینی بنانے میں مدد کے لیےپہل
کانوں کی وزارت نے 31 اگست 2023 کو تکنیکی ضابطوں کے نوٹیفکیشن کے مناسب عمل کے بعد سات اشیاء کے لیے تین کوالٹی کنٹرول آرڈرز  کو نوٹیفائی کیا ہے۔ یہ کیو سی اوز نوٹیفکیشن کی تاریخ سے تین ماہ تک نافذ العمل ہوں گے۔ یہ کیو سی اوز، بی آئی ایس ایکٹ کے تحت کانوں کی وزارت کے پہلے تکنیکی ضوابط کو نشان زد کرتے ہیں۔
ایلومینیم اور ایلومینیم مرکبات کے لیے کیو سی او ایلومینیم اور ایلومینیم مرکبات، اعلی پختگی کے بنیادی ایلومینیم انگوٹ  اور ایلومینیم انگوٹس، بلٹس  اور وائر بارز  کی گھریلو پیداوار اور درآمد کے لیے مناسب ہندوستانی معیارات  کے تحت ضروری سرٹیفکیشن کو لازمی قرار دیتا ہے۔ باقی دو کیو سی اوز تانبے اور روپہلی پاؤڈر کے لیے مناسب آئی ایس معیار فراہم کرتے ہیں۔
تینوں کیو سی اوز کو بیورو آف انڈین اسٹینڈرڈز  اور متعلقہ صنعتی انجمنوں اور اسٹیک ہولڈرز کے ساتھ مشاورت پر مشتمل ایک وسیع عمل کے بعد نوٹیفائی کیا گیا ہے، جس میں رکن ممالک سے تبصروں کو مدعو کرنے کے لئے 60 دن کی مدت کے لئے ورلڈ ٹریڈ آرگنائزیشن  کی ویب سائٹ پر مسوداتی کیو سی اوز کی ہوسٹنگ اور 60 دن کی مدت کے اندر حصص داروں کے تبصروں کے لیے وزارت کی ویب سائٹ پر مسوداتی کیو سی اوز کی ہوسٹنگ شامل ہیں۔ اس کے بعد کانوں کے مرکزی وزیر کی منظوری کے بعد کیو سی اوز کو حتمی شکل دی جائے گی اور قانون ساز کے محکمہ کی جانب سے جانچ پڑتال ہوگی۔
کانوں کی وزارت، ملک میں غیر آہنی دھاتوں کے شعبے کے لیے کوالٹی کنٹرول ایکو سسٹم کو مضبوط بنانے پر زور دے رہی ہے۔ اس کے لیے، وزارت غیر آہنی دھات ویلیو چین میں مصنوعات کی پیداوار  پر مزید کیو سی او کی تیاری کے لیے بی آئی ایس کے ساتھ مسلسل مشاورت کر رہی ہے۔
لازمی کیو سی اوز کی ترقی غیر معیاری مصنوعات کی درآمد کو روکنے، غیر منصفانہ تجارتی طریقوں کو روکنے اور صنعتی صارفین سمیت گھریلو صارفین کو معیاری مصنوعات کی فراہمی کو یقینی بنانے میں مدد کرتی ہے۔ نوٹیفائیڈ کیو سی اوز صارف کی صنعت کے فائدے کے لیے ایلومینیم دھات اور مرکب دھاتوں، تانبے اور روپہلی دھات کے معیار کو یقینی بنائیں گے۔ اس کے ساتھ ہی، کیو سی اوز ان اشیاء میں ہندوستانی مصنوعات کے معیار کو عالمی معیار کے مطابق یقینی بنائیں گے، اور بین الاقوامی مارکیٹ میں ’میک ان انڈیا‘ کی برانڈ ویلیو میں اضافہ کریں گے۔
کیو سی او نوٹیفکیشن، کانوں کی وزارت کے بہت سے اقدامات میں سے ہیں جن کا مقصد آتم نربھر بھارت کے وزیر اعظم کے وژن کو پورا کرنا ہے۔
ماحولیات، جنگلات اور موسمیاتی تبدیلی کی وزارت
ماحولیات، جنگلات اور موسمیاتی تبدیلی کی وزارت کے ذریعہ ’’ہریالی مہوتسو‘‘ کاانعقاد کیا جائے گا
ملک بھر میں 75 نگر وینوں میں شجرکاری کی سرگرمیاں شروع کی جائیں گی
نئی دہلی،6 جولائی 2022/
ماحولیات، جنگلات اور موسمیاتی تبدیلی کی وزارت 8 جولائی 2022 کو تالکٹورہ اسٹیڈیم، نئی دہلی میں "آزادی کا امرت مہوتسو" کے جذبے کے تحت " ہریالی مہوتسو" کا انعقاد کرے گی۔
ہریالی مہوتسو ، ’’ٹری فیسٹیول‘‘ کا انعقاد کیا جا رہا ہے تاکہ نہ صرف موجودہ نسلوں کی زندگی کو برقرار رکھنے بلکہ آنے والی نسلوں کے مستقبل کو محفوظ بنانے میں درختوں کی اہمیت کے بارے میں بیداری پیدا کی جا سکے۔ موسمیاتی تبدیلی کے منفی اثرات کو کم کرنے میں درخت انتہائی اہم کردار ادا کرتے ہیں۔ اس مہوتسو کو جنگلات کے تحفظ اور درخت لگانے کے لیے عوام میں جوش و خروش پیدا کرنے کے لیے ایک مؤثر ذریعہ سمجھا جاتا ہے۔ ماحولیاتی تحفظ کے حوالے سے حکومت کی پالیسی اور پروگرام کے اقدامات کی تکمیل میں اس کی بہت اہمیت ہے۔ ہریالی مہوتسو پورے ملک میں ماحولیاتی توازن کو برقرار رکھنے اور کرہ ارض کو کئی ایکو سسٹم خدمات فراہم کرنے میں جنگل/سبزی کے اہم کردار کے اعتراف میں منایا جاتا ہے۔
ہریالی مہوتسو 2022 کا انعقاد ماحولیات، جنگلات اور موسمیاتی تبدیلی کی وزارت نے ریاستی حکومتوں، پولیس اداروں اور دہلی کے اسکولوں کے تعاون سے اس موقع پر شجرکاری مہم شروع کرنے کے لیے کیا ہے۔ اس مہوتسو کے حصے کے طور پر ملک بھر میں 75 نگر وینوں ، دہلی/این سی آر کے 75 پولیس اسٹیشنوں اور 75 اسکولوں اور مختلف ریاستوں میں 75 تنزلی شدہ شجرکاری سائٹس کی شرکت کے ساتھ رسمی شجرکاری مہم کا انعقاد کیا جا رہا ہے۔
اس تقریب میں ماحولیات، جنگلات اور موسمیاتی تبدیلی اور محنت و روزگار کے مرکزی وزیر جناب بھوپیندر یادو، پیٹرولیم اور قدرتی گیس اور ہاؤسنگ اور شہری امور کے مرکزی وزیر جناب ہردیپ سنگھ پوری، شرکت کریں گے نیز اس میں ماحولیات، جنگلات کے مرکزی وزیر مملکت اور موسمیاتی تبدیلی اور صارفین کے امور، خوراک اور عوامی تقسیم، جناب اشونی کمار چوبے اور لیفٹیننٹ گورنر، جی این سی ٹی ڈی، جناب ونائی کمار سکسینہ بھی شریک ہوں گے۔
تقریب کی خاص بات میں رکی کیج کا ایک کنسرٹ بھی شامل ہے۔
بندرگاہوں، جہاز رانی اور آبی راستوں کی وزارت
من سکھ منڈاویا نے کووڈ کیئر مینجمنٹ کے لئے اہم بندرگاہوں کے اسپتالوں کی تیاریوں کا جائزہ لیا
بندرگاہوں کے اسپتالوں میں 422 آئیسولیشن بیڈ اور 305 آکسیجن والے بیڈ کی سہولت دستیاب ہے
نئی دہلی، 29/اپریل2021 ۔ بندرگاہوں، جہازرانی اور آبی گزرگاہوں کے وزیر مملکت  جناب من سکھ منڈاویا نے کووڈ-19 کی دوسری لہر کے پیش نظر اہم بندرگاہوں کے اسپتالوں کی تیاریوں کا جائزہ لینے کے لئے ایک جائزہ میٹنگ کی صدارت کی۔ سبھی اہم بندرگاہوں کے چیئرپرسن نے میٹنگ میں کووڈ کیئر کے لئے وقف اسپتالوں کی صورت حال سے واقف کرایا۔
فی الحال ملک بھر میں 12 اہم بندرگاہ کووڈ کی دیکھ بھال کے لئے وقف 9 اسپتال چلارہے ہیں۔ وشاکھاپٹنم پورٹ ٹرسٹ، کولکاتہ پورٹ ٹرسٹ، ممبئی پورٹ ٹرسٹ، مورموگاؤ پورٹ ٹرسٹ، چنئی پورٹ ٹرسٹ، ممبئی پورٹ ٹرسٹ، جے این پورٹ ٹرسٹ، دین دیال پورٹ ٹرسٹ،  ان اسپتالوں کو چلانے کا کام کررہے ہیں۔ یہ اسپتال کل 422 آئیسولیشن بیڈ، 305 آکسیجن کی سہولت سے لیس بیڈ، 28 آئی سی یو بیڈ اور وینٹی لیٹر کی کل صلاحیت کے ساتھ کووڈ-19 مریضوں کی دیکھ بھال کی سہولت دستیاب کرارہے ہیں۔
مرکزی وزیر نے اہم بندرگاہوں کے سبھی چیئرپرسن کو ہدایت دی کہ وہ سی ایس آر فنڈ کا استعمال کرکے اپنی صلاحیتوں اور سہولتوں میں اضافہ کریں اور آنے والے دنوں میں انھیں ہر ممکن کوشش کے ساتھ جلد فعال بنانے کا کام تیزی کے ساتھ انجام دیں۔ جناب منڈاویا نے سبھی چیئرپرسن کو سبھی اہم بندرگاہوں پر ذاتی طور پر طبی آکسیجن سے متعلق مال بردار گاڑیوں کی نگرانی اور انھیں بہتر طریقے سے چلائے جانے کی ہدایت دی۔
جناب منڈاویا نے اپنی اختتامی تقریر میں کہا کہ بھارت اس وقت غیرمعمولی صورت حال کا سامنا کررہا ہے اور ہمیں ہر ممکن کوشش کے ساتھ اپنی بندرگاہوں کے اسپتالوں کی صلاحیت کا استعمال کرکے بحران سے اس وقت میں ملک کے لئے تعاون دینا چاہئے۔ ہم سبھی اہم بندرگاہوں کی پیہم اور متحدہ کوششوں کے ساتھ اس وبا سے لڑنے کے لئے کوئی کسر اٹھا نہیں رکھیں گے۔
وزیراعظم کا دفتر
وزیراعظم نے جی۔ 7 سربراہ کانفرنس کے پہلو بہ پہلو یوروپین کمیشن کی صدرکے ساتھ ملاقات کی
وزیراعظم جناب نریندر مودی نے جرمنی کے شلوس ایل مؤ میں جی 7 کی سربراہ کانفرنس کے پہلو بہ پہلو 27 جون 2022 کو یوروپین کمیشن کی صدر محترمہ ارسولاوان ڈر لیئن کے ساتھ ملاقات کی ۔
وزیر اعظم نے رائے سینا مذاکرات کے دوران اپریل 2022 میں صدرمحترمہ وان ڈرلیئن کے دہلی کے نتیجہ خیز دورہ کا ذکر کیا۔ دونوں رہنماؤں نے ہندوستان اور یوروپین یونین کے درمیان تجارت، سرمایہ کاری اور جی آئی معاہدوں پر مذاکرات کی دوبارہ شروعات کے حوالے سے اپنی مسرت کااظہار کیا ۔ انہوں نے ڈجیٹل تعاون ، موسمیاتی تبدیلی کے سلسلے میں کارروائیوں اور ٹکنالوجی اور اختراع سمیت مختلف شعبوں میں ہندوستان اور یوروپی یونین کے درمیان اشتراک عمل کاجائزہ لیا ۔
دونوں رہنماؤں نے معاصر عا لمی اور علاقائی صورتحال پر بھی تبادلہ خیال کیا۔
عملے، عوامی شکایات اور پنشن کی وزارت
مرکزی اطلاعاتی کمیشن جموں و کشمیر و لداخ کے مرکز کے زیر انتظام علاقوں سے متعلق آر ٹی آئی معاملات کی سماعت کل سے شروع کرے گا
معاملات کی آن لائن سماعت کا مطلب‘‘ انصاف گھر سے’’کے نظریے کو عملی جامہ پہنانا ہوگا:ڈاکٹر جتندر سنگھ
نئی دہلی ،14مئی2020: وزیر مملکت ، شمال مشرقی خطے کی ترقیاتوزیر مملکت برائے وزیر اعظم کے دفتر، عملہ، عوامی شکایات، پنشن، ایٹمی توانائی اور خلائی امور، ڈاکٹر جتندر سنگھ نے آج کہا ہے کہ مرکزی انفارمیشن کمیشنآئندہ روز یعنی 15 مئی 2020ء سے جموں و کشمیر اور لداخ کے مرکز کے زیر انتظام علاقوں کے درخواست دہندگان کی اطلاعات حاصل کرنے کے حق  ایکٹ سے متعلق درخواستوں کی سماعت شروع کرے گا۔اس امر کا انکشاف ڈاکٹر جتندر سنگھ نے چیف انفارمیشن کمشنر جناب بمل جُلکا سے اپنی ایک ملاقات کے بعد کیا ہے، جو وزیر موصوف سے یہاں ملاقات کی غرض سے آئے تھے۔وزیر موصوف نے کہا کہ جموں و کشمیر و لداخ سے تعلق رکھنے والے درخواست دہندگان اب اپنے گھر سے آر ٹی آئی درخواستیں داخل کرسکتے ہیں اور کسی بھی شخص کو باہر سفر کرنے کی ضرورت نہ ہوگی، خواہ وہ سی آئی سی کے لئے کوئی بھی اپیل کرے۔ ڈاکٹر جتندر سنگھ نے کہا کہ اس سے‘‘ گھر سے انصاف ’’کا ایک نیا عہد شروع ہوگا۔
مرکز کے زیر انتظام دونوں علاقوں کے درخواست دہندگان اپنے یہاں کی انتظامیہ کے ذریعے نامزد افسران کے روبرو اپنی پہلی اپیل داخل کرسکتے ہیں اور دوسری سماعت سی آئی سی کے روبرو کئے جانے کے سلسلے میں سہولت حاصل کرسکتے ہیں۔ اس کے علاوہ درخواست دہندگان آن لائن میکنزم کے توسط سے کسی بھی وقت آرٹی آئی داخل کرسکتے ہیں۔
وزیر موصوف نے یہ بھی بتایا کہ اب بھارت کا کوئی بھی شہری جموں و کشمیر اور لداخ سے متعلق معاملات کے سلسلے میں آر ٹی آئی داخل کرسکتا ہے۔اس سے قبل یعنی 2019ء کے تشکیل نو کے ایکٹ سے پہلے صرف سابق ریاست جموں و کشمیر کے شہری ہی یہ درخواستیں داخل کرسکتے تھے۔
یہاں اس بات کا ذکر کرنا مناسب ہوگا کہ جے اینڈ کے تشکیل نو ایکٹ 2019ء جے اینڈ کے رائٹ ٹو انفارمیشن ایکٹ 2009ء اور ان کے تحت فراہم کردہ قواعد و ضوابط کو منسوخ کردیا گیا تھا، نیز اطلاعات حاصل کرنے کا ایکٹ 2005ء اور متعلقہ قواعد جو ان کے تحت تفویض کئے گئے تھے، انہیں 31 اکتوبر 2019ء سے نافذ کیا گیاتھا۔ ڈاکٹر سنگھ نے کہا کہ وزارت داخلہ، عملہ اور تربیت اور مرکزی اطلاعاتی کمیشن کے دفاتر کی جانب سے جموں و کشمیر آر ٹی آئی ایکٹ 2009ء کوتغیر کے عمل سے گزار کر مرکزی آر ٹی آئی کی شکل میں لانے کے لئے جامع کوششیں کی گئیں۔ وزیر موصوف نے بتایا کہ 10مئی 2020 ء تک جمو ں و کشمیر کے مرکز کے زیر انتظام علاقے سے111دوسری اپیلیں ؍شکایات سی آئی سی کے تحت درج کرائی گئی ہیں،یعنی تشکیل نو ایکٹ 2019ء کے بعد یہ پیش رفت ہوئی ہے۔
سی پی آئی اور ایف اے اے کو تربیت فراہم کرنے کے لئے منصوبہ بندی کی جارہی ہے اور مرکز کے زیر انتظام علاقوں یعنی جموں وکشمیر و لداخ کے سرکاری حکام کو درج رجسٹر؍مربوط کرنے کے سلسلے میں بھی کارروائی کی جارہی ہے، یعنی عملہ اور تربیت کے محکمے کے آرٹی آئی آن لائن پورٹل سے انہیں مربوط کرنے کے کام بھی شروع کیا گیا ہے۔
فی الحال تمام تر انفارمیشن کمشنر حضرات معاملات کی سماعت کررہے ہیں اور سی آئی سی صدر دفاتر 33 فیصد سرکاری عملے کے ساتھ مصروف عمل ہیں۔ سینئر انفارمیشن کمشنر حضرات ویڈیو کانفرنسنگ کے توسط سے اپنے دفتر سے معاملات کی سماعت میں مصروف ہیں۔